钦定古今图书集成/明伦汇编/交谊典/第047卷 > 《朱最峰两度惠诗扇过奖草此奉赠兼致不敢当之意》来知德
## 钦定古今图书集成/明伦汇编/交谊典/第047卷 > 《朱最峰两度惠诗扇过奖草此奉赠兼致不敢当之意》来知德

细雨春城净畹兰，美人远远赠琅玕。官清不独甘尘
甑，句古多应学《建安》。祇为泥泞妨马足，肯将咫尺隔
诗坛。去年绘箑犹珍袭，一匣琼瑶墨未干。

其二

五岳关心鬓欲皤，一生活计《紫芝歌》。文光那得高于
斗，安乐应知小有窝。苦雨黄梅沿径落，啼花谢豹背
人过。诗成自笑重回首，水碧山青匝地莎。